জুনিয়াস রিচার্ড জয়াবর্ধেনে (, ; জন্ম: ১৭ সেপ্টেম্বর, ১৯০৬-মৃত্যু: ১ নভেম্বর, ১৯৯৬) সিলনের (বর্তমানে শ্রীলঙ্কা) কলম্বো এলাকায় জন্মগ্রহণকারী বিশিষ্ট আইনজীবী ও সরকারি কর্মকর্তা ছিলেন। শ্রীলঙ্কায় সংক্ষেপে তিনি জেআর নামে পরিচিত ছিলেন। ১৯৭৭ থেকে ১৯৮৯ সাল পর্যন্ত শ্রীলঙ্কার শীর্ষস্থানীয় নেতা ছিলেন। তন্মধ্যে, ১৯৭৭ থেকে ১৯৭৮ সাল পর্যন্ত শ্রীলঙ্কার প্রধানমন্ত্রী ছিলেন। এছাড়াও, ১৯৭৮ থেকে ১৯৮৯ মেয়াদকালে তিনি শ্রীলঙ্কার দ্বিতীয় রাষ্ট্রপতি হিসেবে দায়িত্ব পালন করেন। তৎকালীন সিলনের জাতীয়তাবাদী আন্দোলনে তিনি গুরুত্বপূর্ণ ভূমিকা রাখেন। স্বাধীনতার পর তিনি কয়েক দশক মন্ত্রণালয়ের বিভিন্ন দায়িত্বে আসীন ছিলেন। ইউনাইটেড ন্যাশনাল পার্টির দীর্ঘদিনের সদস্য জয়াবর্ধনে ১৯৭৭ সালের নির্বাচনে জয়লাভে নেতৃত্ব দেন ও প্রধানমন্ত্রী হন। একবছর পর সংবিধান পরিবর্তনপূর্বক তিনি দেশের প্রথম নির্বাহী রাষ্ট্রপতি হিসেবে শপথবাক্য পাঠ করেন।   রাজনৈতিক জীবন  তার পিতা মাননীয় বিচারক ইউগিন উইলফ্রেড জয়েবর্ধনের একাদশ সন্তান ছিলেন জুনিয়াস রিচার্ড জয়েবর্ধনে। বাবা সুপ্রিম কোর্টের বিচারক ছিলেন। সিলনের প্রথিতযশা পরিবারে জন্ম নেয়ায় বৈধ পেশার সাথে সম্পৃক্ত ছিলেন জয়েবর্ধনে। মা অ্যাগনেস হেলেন ডন ফিলিপ বিজেবর্ধেনা ছিলেন অভিজাত বণিক পরিবারের মেয়ে। ১৯৩২ সালে কলম্বোর সিলন ল কলেজ থেকে স্নাতক ডিগ্রী অর্জন করেন। ১৯৪৩ সালের পূর্ব-পর্যন্ত ব্যারিস্টার হিসেবে আইন-চর্চা করেন। এরপর তিনি সিলন ন্যাশনাল কংগ্রেস পার্টিতে যোগ দেন ও ১৯৪৩ সালে স্টেট কাউন্সিলের নির্বাচনে বিজয়ী হন। ১৯৪৮ সালে সিলন ব্রিটিশ শাসন থেকে স্বাধীনতা লাভ করে ও স্বাধীনতা পরবর্তী সংস্কারবাদী ইউনাইটেড ন্যাশনাল পার্টির সরকারে অর্থমন্ত্রী হিসেবে দায়িত্ব পালন করেন। দলে তিনি ডি. এস. সেনানায়েক ও পরে তার পুত্র ডাডলি সেনানায়েকের পর দ্বিতীয় পদমর্যাদাধারী ব্যক্তিত্ব ছিলেন। এছাড়াও, ১৪৮-৫৩ এবং ১৯৬০ সালে অর্থমন্ত্রী হিসেবে নিযুক্ত হন। ১৯৫৩-৫৬ মেয়াদে খাদ্য ও কৃষি মন্ত্রী, ১৯৬৫-৭০ মেয়াদে স্বরাষ্ট্রমন্ত্রী ছিলেন। ১৯৭৩ সালে ডাডলি সেনানায়েকের মৃত্যুজনিত কারণে তিনি ইউএনপি’র নেতৃত্বের ভার গ্রহণ করেন এবং ১৯৭৭ সালের নির্বাচনে তার দল গুরুত্বপূর্ণ জয় পায়।   তথ্যসূত্র    আরও দেখুন   শ্রীলঙ্কা  রাষ্ট্রপতি  মহিন্দ রাজাপক্ষ  শ্রীলঙ্কা ক্রিকেট   বহিঃসংযোগ    The JAYEWARDENE Ancestry  The WIJEWARDENA Ancestry  Website of the Parliament of Sri Lanka  Official Website of United National Party (UNP)  J.R. Jayewardene Centre  95th Birth Anniversary  Remembering the most dominant Lankan political figure. by Padma Edirisinghe  J.R. Jayewardene by Ananda Kannangara  President JRJ and the Export Processing Zone By K. Godage   Methek Kathawa Divaina  Methek Kathawa Divaina  বিষয়শ্রেণী:শ্রীলঙ্কার রাষ্ট্রপতি বিষয়শ্রেণী:১৯০৬-এ জন্ম বিষয়শ্রেণী:১৯৯৬-এ মৃত্যু বিষয়শ্রেণী:শ্রীলঙ্কার পররাষ্ট্রমন্ত্রী বিষয়শ্রেণী:শ্রীলঙ্কার অর্থমন্ত্রী বিষয়শ্রেণী:শ্রীলঙ্কার প্রতিরক্ষামন্ত্রী বিষয়শ্রেণী:শ্রীলঙ্কার প্রধানমন্ত্রী বিষয়শ্রেণী:ইউনাইটেড ন্যাশনাল পার্টির নেতা বিষয়শ্রেণী:সিংহলি ব্যক্তি বিষয়শ্রেণী:শ্রীলঙ্কান বৌদ্ধ বিষয়শ্রেণী:বিরোধীদলীয় নেতা (শ্রীলঙ্কা) বিষয়শ্রেণী:শ্রীলঙ্কান আইনজীবী বিষয়শ্রেণী:শ্রীলঙ্কান ক্রিকেটার বিষয়শ্রেণী:সিংহলী রাজনীতিবিদ বিষয়শ্রেণী:জয়েবর্ধনে পরিবার বিষয়শ্রেণী:জোট-নিরপেক্ষ আন্দোলনের মহাসচিব বিষয়শ্রেণী:সমাজতন্ত্র বিরোধী শ্রীলঙ্কান বিষয়শ্রেণী:বৌদ্ধধর্মে ধর্মান্তরিত বিষয়শ্রেণী:সিংহলী আইনজীবী বিষয়শ্রেণী:রয়্যাল কলেজ, কলম্বোর প্রাক্তন শিক্ষার্থী বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:ব্রিটিশ সিলনের ব্যক্তি বিষয়শ্রেণী:কলম্বোর ব্যক্তি বিষয়শ্রেণী:মলাশয়ের ক্যান্সারে মৃত্যু বিষয়শ্রেণী:শ্রীলঙ্কায় ক্যান্সারে মৃত্যু